Diari Oficial de la Generalitat Valenciana


Sumari del DOGV 9721, del 09-11-2023 (2023/10305)

Anunci de resolució d'informe ambiental i territorial estratègic del Pla parcial Molló-4.
-----------------------------------------------------------------------------------------

### Dades del document

Número de DOGV
:   9721

Data del DOGV
:   09-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10529


Data del document
:   17-10-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * administració local
    * pla d'urbanisme

Anunci de resolució d'informe ambiental i territorial estratègic del Pla parcial Molló-4. [2023/10719]  
La Junta de Govern de la Ciutat de Gandia -en qualitat d'òrgan ambiental i territorial municipal, en virtut del Decret 2016-4019-, en la sessió ordinària celebrada el 16 d'octubre de 2023, vista la proposta formulada pel regidor delegat d'Urbanisme, Infraestructures, Territori i Vertebració i president de la Comissió Tècnica de Suport a l'Òrgan Ambiental i Territorial Municipal, de data 27 de setembre, resol emetre l'informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla parcial Molló-4 de Gandia, per no tindre efectes significatius sobre el medi ambient de conformitat amb els criteris de l'annex VIII del TRLOTUP, amb el fi de continuar la tramitació de l'expedient conforme a la normativa urbanística.  
El document inicial estratègic (DIE) planteja 3 alternatives i opta per la número 3, atés que millora la gestió del sector amb el tractament de semiconsolidada de l'edificació existent, la superfície de la qual no computaria en aplicar els aprofitaments i els estàndards dotacionals.  
S'efectua consulta a la Direcció General de Turisme, al Servei d'Ordenació del Territori, a l'Àrea de Carreteres de la Diputació de València, a la Confederació Hidrogràfica del Xúquer, a la Junta de Districte de Marxuquera i als departaments municipals de Serveis Bàsics i de Mobilitat i Trànsit. La Diputació de València informa que l'actuació projectada no sembla que suposarà un impacte significatiu sobre la carretera de titularitat provincial; i la Direcció General de Turisme informa que l'ordenació proposada és compatible amb la legislació turística aplicable.  
  
Finalitzat el període de consulta a les administracions afectades, l'Òrgan Ambiental i Territorial Municipal resol:  
  
Primer  
Concloure que el Pla parcial Molló-4, del sòl urbanitzable no sectoritzat, situat al costat de la unitat d'execució Molló-2 i la carretera CV-675, l'objecte del qual és desenvolupar aquest sector residencial d'acord amb l'alternativa que resulte escollida en règim de gestió urbanística per les persones propietàries, no té efectes significatius sobre el medi ambient d'acord amb els criteris establits en l'annex VIII del TRLOTUP.  
  
Segon  
Proposar a l'Òrgan Ambiental i Territorial Municipal que emeta un informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla parcial Molló-4 i designar com a alternativa més idònia mediambientalment l'alternativa 3 del document inicial estratègic.  
  
Tercer  
Incloure aquest informe en la documentació del pla parcial a l'efecte de fer-lo saber a l'òrgan promotor i a l'òrgan substantiu per a la continuació de la tramitació urbanística de l'esmentat instrument.  
  
  
Quart  
Traslladar aquest acord junt amb els informes sectorials al tècnic redactor i a la mercantil impulsora de l'actuació perquè complete la documentació presentada d'acord amb els informes municipals i sectorials per a poder iniciar la tramitació urbanística de l'expedient.   
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 53.7 de la TRLOTUP. I en la pàgina web municipal, de conformitat amb el Decret 2016-4019.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
La resolució d'un informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprova aquesta modificació en el termini màxim de quatre anys des de la publicació. En aquest cas, s'haurà d'iniciar novament el procediment d'avaluació ambiental i territorial estratègica simplificada del pla parcial.  
  
Gandia, 17 d'octubre de 2023.- La titular de l'òrgan de suport a la JGCG (p. s. Acord 03.10.2023): Vanesa Felip Torrent.